تعال وشوف حالي بدونك شلون لج ليش هيج
كلام..
أصب سنين دمعي وانت ماكو شلون
خلص دمعي وبقالك فص العيون
اجيب الليل أضمد بس بالجروح
ويا جرح ألاضمده وباالعشك مطعون
على يا حال أسولف وشحجي من هموم
وانه همومي بغيابك بجت الكون
اجاني العيد وظل حضني فارغ ليش
وياعيد ألاعيده وبالحزن مسجون
اتانيك شكثر والشوفتك ملهوف
تعال وشوف حالي بدونك شلون
أبجي الليل وانجومه انه بلاياك
وهجرك يبعد الروح تعبلي المتون
وانه بلاياك شجره وهجرها الماي
ويا شجرة البقت من دون ساكيها
بجيت هواي بلجن اكول اتعود
خلص دمعي وبعد يا دمعه ابجيها
انه راعي ألالم والحزن واللوعات
وماترهم الغيري ايصير راعيها
تجرحني واكلك هاي انه مرتاح
ودمعة عين جرحك بظلوعي خافيها
انه روحي سفينه وبيها الكلب سفان
وعلى مرسى هواك اكليبي راسيها
وانه ظلوعي بمحبتك صارن ارماد
وعلى جمرة هواك اليوم اجويها